 इस प्रयास दे पैह्‌ले टैस्ट इच गै एह् बड़ा बड्डा धक्का ऐ।  प्रबंधन इच नकामी दा संकट मते थमां मते रोह् गी बढ़ावा देआ करदा ऐ ते इस कन्नै रिआसत ते लोकें गी भारी नसकान चुक्कना प’वा रदा ऐ।  इस नकसान दी भरपाई गित्तै कोई न्यांसंगत उपाऽ संभव नेई ऐ, इक चाल्ली कन्नै, एह् आक्रोश अपनी चाल्ली दा गै राजनीतिक-प्रशांसनिक ऐ।  राजनीतिक माध्यम गै जमीनी स्तर उप्पर मूल जानकारी दा प्रभावी स्रोत होई सकदा ऐ।  नेकां दा दावा ऐ जे होरनें दे मकाबले इच बेह‌्‌तर नेटवर्क दे कन्नै एह् पुराना संगठन ऐ।  हुनै तक्कर इसदे जींदे होने दे लक्ष्य तां लब्भदे नेई जेह्‌ड़े वर्तमान जनेही संकट दी घड़ी इच मते निष्क्रिय होई गे न।  इसदा दुआ नतीजा एह् होई सकदा ऐ जे नेटवर्क तंत्र तां विद्यमान होए ब एह् कुसै दे प्रयोग दा नेई होए।  राजनीति पार्टियें दे सत्ता दे जंगल इच गोआचने दा लम्मा इतिहास उपलब्ध ऐ ते फ्ही नेकां की ते किस चाल्ली कन्नै इस थमां बक्ख होई सकदी ऐ?  जो बी होंए प्रबंधन दे संकट दे समें इच पार्टी दी नकामी ते सरकार दे हिस्सेदार दी नकामी दौं समस्याएं आहली बक्खी ध्यान आकर्शत करदी ऐ।  अगर इसले इसगी दिक्खेआ नेई गेआ तां परिस्थितियां भयावह होई सकदियां न।  मुक्खमंत्री गी इस संदर्भ इच मता किश गलाना होग।  ओह् दूएं उप्पर पूरा अरोप लाइयै इस थमां दूर नेई जाई सकदे ।  अगर इस चाल्ली दे संकट कन्नै घुली नेई सकदे तां, ओह् उत्थें किस आस्तै न?  क्या उनें पैह्‌लें कुसै चाल्ली दी बुद्धिमता ते परिपक्वता दस्सी ऐ ते क्या इस परिदृश्य गी उनें न्यूनतम संवेदना दे कन्नै दिक्खेआ ऐ।  ओह् जागे ब चिरें थमां ते बड़े मते नसकान दे बाद।  इत्थूं तक्कर जे अगर नेई मन्नने योग तर्क कन्नै सैह्‌मत होन के राजनीतिक खेतर इच ओह् अपने बरोधियें पासेआ तेआर कीते दे तूफान गी झह्ल्ला करदे न, दी अपनी नकामी ऐ के क्या ओह् करी सकदे न ते क्या उनेंगी स्हेई मायन इच करना चाहिदा।